Diari Oficial de la Generalitat Valenciana


Sumari del DOGV 1524, del 18-04-1991 (1991/820866)

ORDRE de 26 de març de 1991, de la Conselleria d'Agricultura i Pesca, per la qual es regula la concessió d'ajudes als agricultors per al foment de la utilització de compost.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/26/(2)/dof/vci/html**

### Dades del document

Número de DOGV
:   1524

Data del DOGV
:   18-04-1991

Secció del DOGV
:   DISPOSICIONS GENERALS

Número del document
:   1991/820866


Data del document
:   26-03-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 26 de març de 1991, de la Conselleria d'Agricultura i Pesca, per la qual es regula la concessió d'ajudes als agricultors per al foment de la utilizació de compost.  
Amb el Pla de Residus Sòlids de la Comunitat Valenciana es va produir un gran increment de la producció de compost, procedent del tractament per fermentació controlada dels residus orgànics urbans. La nova tecnologia utilitzada en el procés per a fabricar-ne fa interessant induir l'agricultor a l?ús d'aquest tipus de compost, procedent del tractament per fermentació controlada dels residus orgànics urbans; tot permetent, en augmentar els nivells de matèria orgànica als sòls, un millor aprofitament dels adobs minerals nitrogenats; podent-ne disminuir la utilització i evitant així l?increment de les pèrdues de nitrogen per lixiviació, amb la consegüent reducció de la contaminació de les aigües subterrànies per nitrats.  
Per tot això, a proposta de la Direcció General de Producció i Indústries Agràries, fent ús de les facultats que tinc atribuïdes,  
ORDENE  
Article primer  
La Conselleria d?agricultura i Pesca donarà ajudes als agricultors que aporten a les seues terres ubicades al territori de la Comunitat Valenciana, compost produït ací mateix i procedent del tractament, per fermentació controlada, dels residus orgànics urbans, sempre que pertanyen a entitats associatives agràries i que la compra es realitze per mitjà d'aquestes.  
Article segon  
1. El compost objecte de l'ajuda haurà de complir la normativa vigent, subvencionant-lo per raó de la qualitat del producte; amb aquesta finalitat, a més de complir els requisits exigits per la dita normativa, els composts amb dret a ajuda hauran de tenir els mínims de qualitat establerts a l'annex I d'aquesta ordre.  
2. Les fàbriques productores de compost garantiran mitjançant els corresponents butlletins d'anàlisi, que el compost objecte de la subvenció compleix els requisits citats a l'apartat anterior, així com també, els de l'annex I d'aquesta ordre, si s'escau.  
Article tercer  
1. Les sol·licituds seran presentades als serveis territorials de la Conselleria d?agricultura i Pesca, per les entitats associatives agràries a les quals pertanyen els agricultors sol·licitants. 2. Per a les sol·licituds s?emprarà, per duplicat exemplar, el document de resum- nòmina, segons el model que figura a l'annex II d'aquesta ordre, on caldrà especificar, segons partides procedents del mateix origen:  
a) Per cada sol·licitant:  
- dades d'identificació,  
- numero d'Identificació Fiscal,  
- superfície a adobar (en hectàrees),  
- quantitat de compost comprat.  
- preu net del producte en fàbrica  
- i subvenció sol·licitada.  
b) Per al conjunt de la sol·licitud col·lectiva:  
- superfície total a adobar (hectàrees),  
- quantitat total de compost a utilitzar,  
- preu total net del producte comprat  
- i subvenció total sol·licitada.  
3. El termini de presentació de sol·licituds finalitzarà el 30 de setembre de cada any. Les presentades més tard seran tramitades al següent exercici pressupostari, si es manté aquesta línia d'ajuda.  
Article quart  
1. Les entitats associatives agràries conservaran a disposició de la Conselleria d?agricultura i Pesca, per al control que calga, els butlletins d'anàlisi, citats a l'article segon, i les factures de venda a nom dels agricultors per als quals se sol·licita la subvenció.  
2. El personal dels corresponents serveis territorials farà les comprovacions escaients de les sol·licituds presentades.  
Article cinquè  
1. La quantia de l'ajuda dependrà de la qualitat del producte, tenint un valor màxim de 450 pessetes per tona, per a la qualitat superior, segons les condicions de l'annex I d'aquesta ordre.  
2. Per a l?aplicació de la subvenció es considerarà el cost net del producte en fàbrica, sense incloure-hi d'altres despeses i imposts.  
Article sisé  
El director general de Producció i Indústries Agràries resoldrà, per delegació del conseller d?Agricultura i Pesca, sobre l'atorgament de l'ajuda sol·licitada.  
Article seté  
1. El pagament de les ajudes, pel total de les subvencions gestionades, serà realitzat una sola vegada, a les mateixes entitats associatives agràries que les tramiten; i s'hi pagarà als socis, l?import de la subvenció en un termini màxim de vint-i-un dies.  
2. Els beneficiaris amb una subvenció total de més de 50.000 pessetes hauran d?acreditar davant la Conselleria d'Agricultura i Pesca, durant el tràmit del pagament de la subvenció, que estan al corrent de les seues obligacions tributàries i davant la Seguretat Social.  
Article vuitè  
El pagament de les subvencions serà a càrrec dels pressuposts de la Generalitat Valenciana, aplicació pressupostària 94.04.25.364.95.7, línia 714/000/91, per un import global màxim de 28.227.585 pessetes; fent un prorrateig entre els beneficiaris de la subvenció, si les sol·licituds superen l?import global màxim indicat.  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 26 de març de 1991.  
El conseller d?Agricultura i Pesca,   
LLUIS FONT DE MORA I MONTESINOS  
ANNEX I  
Paràmetres que caldrà tenir en compte per a determinar la subvenció; no tindran dret a subvenció els composts que no arriben als mínims que s'hi indiquen.  
Qualitat normal  
Granulometria: el 90% del compost haurà de passar per una malla de 20 mm.  
Matèria orgànica sobre matèria seca (sms): superior al 40% sms.  
Qualitat superior  
Haurà de reunir les característiques següents:Granulometria: el 90 del compost haurà de passar per una malla de 15 mm.  
Matèria orgànica sms: superior al 50% sms.  
Exempt de vidre.  
ANNEX II  
Model de document  
RESUM-NÒMINA DE SOL·LICITUD COL·LECTIVA  
 , com a president de l?entitat  
associativa agrària   
CERTIFICA que, havent examinat la documentació presentada i per la informació que coneix, corresponen les quanties que es detallen, als beneficiaris de l'Ordre de 26 de març de 1991, de la Conselleria d?Agricultura i Pesca de la Generalitat Valenciana, que regula la concessió d?ajudes a la utilització de compost.  
 Superfície Compost Cost Subvenció Subvenció \*  
Cognoms i nom NIF a abonar (ha) T. net sol·licitada concedida  
   
   
   
   
 Total   
Aquesta nòmina té un total de beneficiaris i correspon al compost   
procedent de , sent l?import de la subvenció sol·licitada de pessetes, que caldrà ingressar a l?entitat financera ,  
CIF , codi de banc codi de sucursal   
i número de compte corrent o de llibreta d?estalvis   
 , de de 1991.  
Signa:  
Es fa constar que, segons la informació disponible i amb les comprovacions efectuades, les dades indicades en aquest resum/nòmina s?ajusten al que es disposa a l?ordre d?ajudes a la utilització del compost.  
 , de de 1991.  
 El tècnic,  
 Nom i cognoms:  
Vist l?informe tècnic, es proposa concedir, segons el que disposa l?ordre d?ajudes a la utilització del compost, les sol·licituds incloses en aquest resum/nòmina.  
 , de de 1991.  
 El Director del servei territorial,  
 Nom i cognoms:  
(\*) A omplir per la Conselleria d?Agricultura i Pesca.


Còpia Permalink ELI